Even Johansen (skøyteløper)

Even Simon Johansen (født 22. august 1988 i Fredrikstad) er en norsk tidligere skøyteløper. Johansen representerte henholdsvis Hamar Idrettslag og hjemklubben Tynset Idrettsforening i sin aktive skøytekarriere.


== Karriere ==
Han debuterte i verdenscupen sesongen 2006/07 under løpene i Erfurt den 18. februar 2007, hvor han deltok på 1500m og i lagtempo. Johansen ble nummer 11 i allround-NM 2008 i nybygde Fosenhallen i Bjugn i daværende Sør-Trøndelag den 15. og 16. desember 2007. Hans beste plassering i NM på enkeltdistanser er 3.-plass på 500 meter under NM enkeltdistanser 2011 i Vikingskipet i Hamar 6. november 2010 med tiden 36,01. Even Johansen er også Norgesmester for Juniorer Allround og nr 2 på Sprint NM for juniorer. Under Sprint-NM 2013 i Bergen på Slåtthaug tok han sin andre senior-mesterskapsmedalje og nok en bronse. Denne gangen åpnet han med å sette en ny banerekord på 500m med 36,70 og forbedret også beste tiden utendørs under Sprint-NM (Sprint-NM Mesterskapsrekord ute) den gamle var på 36,74 og var satt av Espen Aarnes Hvammen under Sprint-NM 2011 i Arendal på Myra kunstisbane.
I sesongen 2010/11 deltok han i sitt eneste internasjonale ISU-seniormesterskap under sprint-VM 2011 hvor han ble rangert som nummer 40 etter tre distanser etter å ha falt på første dags 500 meter. Johansen hadde tidligere deltatt både i junior-VM på skøyter 2007 i Innsbruck, Østerrike og 2008 i Changchun, Kina. Her plasserte han seg henholdsvis som nummer 47 i 2007 og 21 i 2008 i allround og Johansen var også med på lagtempolaget i 2007 som ble nummer 10.
I 2012 deltok han i det første universitets-VM på skøyter, det ble avholdt i Zakopane i Polen. Der tok han sølv på 1 000 meter og bronse på 2×500 meter. Sesongen etter var han med i vinteruniversiaden som gikk i Trentino og med skøyteøvelsene i Baselga di Pinè i Italia.
I romjula 2013 postet Johansen en melding på Facebook at han ville legge opp for godt med aktiv skøytekarriere, og håper å kunne videreføre noe av det han har fått av erfaring opp gjennom årene til yngre løpere!


== Personlige rekorder ==


== Meritter ==


=== Norgesrekorder ===
Liste over norgesrekordnoteringer gjort av Even Johansen.
Rekorden var satt sammen med Fredrik van der Horst og Christoffer Fagerli Rukke.


=== Internasjonale mesterskap ===
Sprint-VM på skøyter deltatt en gang.

Heerenveen 2011.Beste resultat: 40.-plass sammenlagt i Heerenveen 2011.Junior-VM på skøyter deltatt i 2 VM ved 3 konkurranser.

Innsbruck 2007 i sammenlagt og lagtempo, Changchun 2008 i sammenlagt.Beste resultat: 21.-plass sammenlagt i Changchun 2008 og 10.-plass i lagtempo i Innsbruck 2007.


=== Sammenlagt i Verdenscupen ===


== Referanser ==


== Eksterne lenker ==
Offisielt nettsted 
(en) Even Johansen – Speedskatingbase.eu 
(en) Even Johansen – SpeedSkatingNews.info 
(en) Even Johansen – SpeedSkatingStats.com 
(en) Even Johansen – TheSports.org 
(en) Even Johansen på SpeedskatingResults.com (personlige rekorder og resultater)
(en) Even Johansen på Jakub Majerski's Speedskating database (Adelskalender distanser og sammenlagt)
«NSF Utvikling – Even Johansen» (PDF). www.n-s-f.no / Norges Skøyteforbund. Arkivert fra originalen (.pdf) 21. april 2013. Besøkt 16. februar 2019. 
«Biography – Even Johansen» (engelsk). data.isuresults.eu. Arkivert fra originalen 15. februar 2016. Besøkt 16. februar 2019. 
«Biographies / Norway / Even Johansen» (engelsk). www.isu.html.infostradasports.com. Besøkt 16. februar 2019. 
(nl) Even Johansen på Effesport.nl (noen resultater)
«Athletes / Johansen, Even Simon» (engelsk). winteruniversiade2013.sportresult.com/fisu. Besøkt 16. februar 2019. Bilder(en) Bilder av Even Johansen på SpeedSkatingPhotos.info/DesgPhoto.com